**Følgebrev til samtykkeerklæring i forhold til registrering af mailadresser og kontaktdata**

Denne samtykkeerklæring kan I bruge, når I skal have samtykke til at registrere og benytte personers mailadresse og øvrige kontaktdata. Vær opmærksom på, at oplysningerne kun må registreres og benyttes til det formål, hvortil de er indsamlet.

Hvis en person således giver samtykke til brugen af vedkommendes oplysninger i forbindelse med udsendelse af indbydelser til arrangementer, betyder det ikke, at oplysningerne også må bruges til at sende vedkommende et nyhedsbrev. Det er kun tilladt, hvis personen har krydset af i valgmulighederne i erklæringen.

HUSK at udfylde skabelonen med jeres egne oplysninger, herunder navnet på jeres menighedsråd.

HUSK også at angive oplysningerne på den person, som man skal kontakte for at tilbagekalde sit samtykke, og dennes e-mailadresse.

Hvis I har andre formål I gerne vil bruge oplysningerne til, kan I tilføje dem. Det kunne fx være oplysninger om babysalmesang eller fastelavn i sognegården.

Når oplysningerne er udfyldt, er skabelonen klar til brug. I kan med fordel kopiere skabelonen over i jeres eget brevpapir.

HUSK at udfylde og udlevere dokument: ”Oplysninger om vores behandling af dine personoplysninger mv.”. Ved tvivl kontakt jeres lokale stift.

Har I spørgsmål eller brug for yderligere vejledning kan I altid kontakte jeres hjemstift.